ཟུགས་སྐུའི་ཉི་མ་བརྒྱའི། །དྲི་མེད་ཕན་བདེའི་འོད་ཀྱིས་འགྲོ་རྣམས་ལམ་བསྟན་པའི། །རྒྱལ་
བ་རྒྱལ་སྲས་ཆོས་རྒྱས་བླ་མའི་ཞབས་ལ་འདུད། །བདུད་དང་འགལ་རྐྱེན་བར་ཆད་མི་མཐུན་ཕྱོགས། །
ཆོས་ཉིད་རྟོགས་པས་ལམ་དུ་འཁྱེར་བྱས་ནས། །དེ་ཡི་དོན་ཆེན་དངོས་གྲུབ་ཐོབ་བྱེད་པའི། །ལམ་
མཆོག་མཐར་ཕྱིན་གཅོད་ཀྱི་ཞལ་གདམས་བྲི། །
གཅོད་ཀྱི་གདམས་པ་འདི་ལ་དོན་གསུམ། །སྤྱི་ཁྲིད་ཉམས་ཁྲིད་ཞལ་གདམས་གསུམ་དུ་ཡོད་
པ་ལས། སྤྱི་ཁྲིད་སྔོན་དུ་སོང་བས་ཉམས་ཁྲིད་རྐྱང་པ་བྱ། ཉམས་ཁྲིད་བསྐྱངས་པའི་ཞལ་གདམས་
སྒོ་འབྱེད་རྣམས་བསྟན་པར་བྱའོ། །ཐོག་མར་དབང་བསྐུར་ཆོས་ཀྱི་སྒོ་འབྱེད་དང༌། སྒྲུབ་ཐབས་
བྱིན་རླབས་སྒོ་འབྱེད། རྨི་ལམ་ཉི་ཟླ་སྒོ་འབྱེད། འཕོ་བ་ཐར་པའི་སྒོ་འབྱེད། བར་དོ་འོད་གསལ་སྒོ་
འབྱེད། གེགས་སེལ་རྟེན་འབྲེལ་སྒོ་འབྱེད། བོགས་འདོན་ཡོན་ཏན་སྒོ་འབྱེད། གཞན་དོན་འཕྲིན་
ལས་སྒོ་འབྱེད། སྒྲུབ་ཐབས་ཁྱད་འཕགས་སྒོ་འབྱེད་དང་བཅུའོ། །དབང་བསྐུར་ཆོས་ཀྱི་སྒོ་འབྱེད་ནི།
ཏིང་ངེ་འཛིན་གྱི་དབང་ལ་བརྟེན་ནས་ཆོས་སྒོ་འབྱེད་པར་བྱེད་དེ། དེ་ལ་མཚན་ཉིད་དང་ལྡན་པའི་
བླ་མས། སྣོད་དང་ལྡན་པའི་སློབ་མ་རྗེས་སུ་གཟུང་བར་འདོད་པས། དབེན་པའི་གནས་སུ་ཕྱག་
དར་བྱས། བླ་བྲེ་དང་ལོགས་ཡོལ་བྲེས་ལ། སྐུ་གསུང་ཐུགས་ཀྱི་རྟེན་བཀྲམ། རས་གཙང་མའི་
སྟེགས་བུའི་ཁར་མེ་ཏོག་གི་ཚོམ་བུ་ལྔ་བཀོད། མཆོད་པ་རྣམ་པ་ལྔ་བཤམས། གཏོར་མ་ཆེ་བ་གཅིག །
40

དབང་བསྐུར་ཆོས་ཀྱི་སྒོ་འབྱེད་གཅོད་ཀྱི་ཞལ་གདམས།
འབྲིང་པོ་བཞི་དང་ལྔ་བཤམས། ཚོགས་ཀྱི་ཡོ་བྱད་ཅི་འབྱོར་བ་བཤམས་ལ། དབང་ཞུ་བ་རྣམས་ཕྱི་
རོལ་དུ་ཁྲུས་བྱས་ལ་སྒོ་དྲུང་དུ་གུ་གུལ་གྱི་དུད་པས་བདུག །ཐུན་བརྡེག །བགེགས་བསྐྲད་ལ་ནང་
དུ་བཏང་ངོ་། །དེ་ནས་མཆོད་པ་རྣམ་ལྔ་དབྱངས་སུ་ཕུལ་ལོ། །བླ་མས་འདི་སྐད་བརྗོད་དེ། འོ་ན་
ཐུགས་ལ་འདི་ལྟར་བཞག་པར་ཞུ། དུས་ད་རེས་ཐུབ་པའི་བསྟན་པ་རིན་པོ་ཆེ་འདི་དང་མཇལ། རྟེན་
མི་ལུས་གཙང་མ་ཐོབ། དབང་པོ་སྒོ་ལྔ་ཚང་། རྒྱུད་ལ་དད་པ་བརྟན་པོ་ཡོད། ཡུལ་བླ་མ་མཚན་
ལྡན་དང་མཇལ། ཆོས་ཐེག་པ་ཆེན་པོ་བཀའ་ཤེས་རབ་ཀྱི་ཕ་རོལ་ཏུ་ཕྱིན་པའི་དགོངས་པ། བདུད་
ཀྱི་གཅོད་ཡུལ་ལྟ་བུ་ཉམས་སུ་བླང་དུ་ཡོད་པ་འདི་འོ་སྐོལ་རྣམས་བསོད་ནམས་བསགས་པ་ཡིན་ནོ། །
དེ་ལྟ་བུའི་གཅོད་འདི་ཉམས་སུ་ལེན་པར་བྱེད་པ་ལ། སྤྱིར་ཕ་རོལ་ཏུ་ཕྱིན་པའི་དགོངས་པ་ཡིན། ནང་
གསང་སྔགས་དོན་གྱི་ལྟ་བ་ཡང་ཡིན། རྣལ་འབྱོར་བླ་ན་མེད་པའི་རྒྱུད་ཀྱི་ཉམས་ལེན་ཡང་ཡིན་
པས། འདིའི་ངོ་སྤྲོད་འབོགས་པའི་སྔོན་དུ་སྐྱབས་འགྲོ་དང་རྒྱུད་སྨིན་པར་བྱེད་ཅིང་། ཟབ་མོ་ཉན་
པའི་སྣོད་དུ་རུང་བར་བྱ་བའི་ཕྱིར་དབང་བསྐུར་དགོས་པས། སྔར་ཐོབ་ནའང་ཤིན་ཏུ་ལེགས། སྔར་
མ་ཐོབ་ནའང་འདིར་ཐོབ་པར་བྱེད་པ་ཡིན་ནོ། །
དེ་ལ་ཆོ་གའི་སྦྱོར་བ། དངོས་གཞི། རྗེས་རྣམ་པ་གསུམ་དུ་ཡོད་པ་ལ་སྦྱོར་བ་ལ། སྔོན་
དུ་སྐྱབས་འགྲོའི་སྡོམ་པ་དང་སེམས་བསྐྱེད་འབོགས་པ། ཕྱིར་བླ་མ་ལ་ཕྱག་འཚལ་མེ་ཏོག་གཏོར
ལ་རྗེས་ཟློས་བྱའོ། །སངས་རྒྱས་ཆོས་དང་འཕགས་པའི་ཚོགས་རྣམས་ལ། །བྱང་ཆུབ་བར་ཏུ་བདག་
ནི་སྐྱབས་སུ་མཆི། །འཁོར་བའི་སྡུག་བསྔལ་རྒྱ་མཚོ་ལས་བསྒྲལ་ཕྱིར། །དཀོན་མཆོག་གསུམ་གྱིས་
རྗེས་སུ་གཟུང་དུ་གསོལ། །ཞེས་ལན་གསུམ་བྱ་བ་ནི་སྐྱབས་འགྲོའི་ཆོ་གའོ། །སྡོམ་པ་འབོགས་པ་ནི།
རིགས་ཀྱི་བུ་ཁྱེད་རྣམས་སོ་སོ་ཐར་པའི་རིགས་བདུན་ལས་གང་ཡང་རུང་བ་སྡོམ་པ་དང་། བྱང་ཆུབ་
སེམས་དཔའི་བསླབ་པ་དང༌། རིག་འཛིན་སྔགས་ཀྱི་དམ་ཚིག་ལ་སྔར་བརྟེན་ནམ། ད་གཟོད་བརྟེན་
པར་སྤྲོའམ་བྱས་ཏེ། སྤྲོ་ལགས་ཞེས་བྱའོ། །དེ་ནས་སྡོམ་པ་གསུམ་གྱི་ཆོ་ག་བླང་བ་ནི། སློབ་དཔོན་
བདག་ལ་དགོངས་སུ་གསོལ། །འཁོར་བའི་སྡུག་བསྔལ་བསྒྲལ་བྱའི་ཕྱིར། །མི་དགེ་སྤོང་བའི་ཚུལ་
ཁྲིམས་དང༌། །དགེ་བ་ཆོས་སྡུད་ཚུལ་ཁྲིམས་དང་། །སེམས་ཅན་དོན་བྱེད་ཚུལ་ཁྲིམས་གསུམ། །
41

མདོ་སྔགས་རིག་མཛོད་ལས།
སྔགས་ཀྱི་སྤྱི་དོན་ཚངས་དབྱངས་འབྲུག་སྒྲ་དང་གཅོད་སྐོར།
བདག་གིས་རྟག་ཏུ་བཟུང་བར་བགྱི། །དེང་ནས་བརྩམས་ཏེ་མི་བཏང་ཞིང༌། །ནུས་པའི་ཚུལ་གྱིས་
གཟུང་བར་བགྱི། །ཞེས་ལན་གསུམ་བྱའོ། །དེ་ནས་དབང་ཞུ་བའི་ཕྱིར་གསོལ་བ་བཏབ་པ་ནི། འགྲོ་
བའི་བླ་མ་སྟོན་པ་པོ། །སྡུག་བསྔལ་རྒྱ་མཚོར་བྱིང་པ་ལ། །མགོན་པོ་ཁྱེད་ནི་དཔལ་དུ་བྱོན། །དེ་
རིང་བཀའ་དྲིན་གནང་དུ་གསོལ། །ཞེས་ལན་གསུམ་གྱིས་གསོལ་བ་བཏབ་བོ། །དེ་ནས་སློབ་དཔོན་
གྱིས་འདི་སྐད་བྱ། འོ་ན་ཐུགས་ལ་འདི་ལྟར་བཞག་པར་ཞུ། སློབ་མ་རྣམས་རྗེས་སུ་གཟུང་བའི་ཕྱིར།
བདུད་ཀྱི་གཅོད་ཡུལ་ངོ་སྤྲོད་འདེབས་པའི་སྔོན་དུ། སྣོད་དུ་རུང་བར་བྱེད་པ་དང་དབང་བསྐུར་བའི་
སྐབས་ཡིན་པས། དེ་ལ་གསུམ། དབང་ཐོབ་པའི་ཕན་ཡོན། མ་ཐོབ་པའི་ཉེས་དམིགས། ཇི་ལྟར་
བསྐུར་ཚུལ་དང་གསུམ་ལས། དང་པོ་ཐོབ་པའི་ཕན་ཡོན་ནི། གནས་སྐབས་སུ་གདམས་ངག་ཟབ་
མོ་ཉན་པའི་སྣོད་དུ་རུང་བ། ནམ་མཁའ་སྒོ་འབྱེད་ཀྱི་ངོ་སྤྲོད་འདེབས་སུ་བཏུབ་པ། མཐར་ཐུག་སྐུ་
བཞི་ཡེ་ཤེས་ལྔ་འཕྲིན་ལས་བཞིའི་ངོ་བོར་སངས་རྒྱ་བ་ཡིན་ཏེ། དཔལ་དེ་ཉིད་འདུས་པ་ལས། ཡོངས་
སུ་རྫོགས་པའི་དབང་ཐོབ་ན། །སངས་རྒྱས་གོ་འཕང་རྒྱང་མི་རིང༌། །ལག་ན་རིན་ཆེན་ཐོགས་
པའི་མི། །ལོངས་སྤྱོད་རྒྱང་མི་རིང་བ་བཞིན། །ཞེས་སོ། །དབང་མ་ཐོབ་པའི་ཉེས་དམིགས་ནི།
སྣོད་དུ་མི་རུང་བས་གདམས་པ་ཉན་པར་མི་དབང་། སྐལ་བ་མེད་པས་ངོ་སྤྲོད་གདབ་ཏུ་མི་བཏུབ།
རྗེས་གནང་མེད་པས་ཉམས་སུ་བླང་མི་རུང་བའོ། །དུས་འཁོར་ལས། དབང་མེད་པ་ལ་དངོས་གྲུབ་
མེད། །བྱེ་མ་བཙིར་བའི་མར་དང་འདྲ། །དེས་ན་དབང་བསྐུར་དམ་པ་ཡིན། །རབ་ཏུ་འབད་དེ་བླང་
བར་བྱ། །ཞེས་སོ། །
ཇི་ལྟར་བསྐུར་ཚུལ་ལ་གཉིས། སྣོད་དུ་རུང་བའི་བུམ་དབང་བདུན་བསྐུར་བ་དང་། འབྲས་
བུ་ཡེ་ཤེས་སྐྱེ་བའི་མཆོག་དབང་གསུམ་བསྐུར་བའོ། །དང་པོ་ནི། མཎྜལ་གྱི་སྟེང་དུ་པདྨ་དམར་པོ་
འདབ་མ་བཞི་པ་ཞིག་བསམ། དབུས་ཀྱི་ལྟེ་བ་ལ་མ་ཅིག་ལབ་སྒྲོན་ངོ་བོ་བླ་མ་ལ། རྣམ་པ་རྡོ་རྗེ་
རིགས་ཀྱི་མཁའ་འགྲོ་མ་སྐུ་མདོག་མཐིང་ཁ། སྐུ་ལ་དུར་ཁྲོད་ཀྱི་རྒྱན་དྲུག་གསོལ་བ། མི་མགོའི་དོ་
ཤལ། ཐོད་པའི་དབུ་རྒྱན་མཛད་པ། ཕྱག་གཡས་ན་གྲི་གུག །གཡོན་ན་ཐོད་པ་བདུད་རྩིས་གང་བ་
བསྣམས་པ། མཆན་ཁུང་གཡོན་པ་ན་ཁ་ཊཱཾ་ག་བསྣམས་པ། གདན་མི་རོའི་སྟེང་ན་བཞུགས་པ།
42

དབང་བསྐུར་ཆོས་ཀྱི་སྒོ་འབྱེད་གཅོད་ཀྱི་ཞལ་གདམས།
ཞལ་གཅིག་ཕྱག་གཉིས། སྤྱན་གསུམ་པ། སྙན་ཆ་རུས་པའི་ཝར་མིག་བཅུག་པ། ཞབས་གཡོན་
བརྐྱང་བ་གཡས་བསྐུམ་པའི་རྟིང་པ་བྷ་ག་ལ་གཏད་པ། སྐུ་ལ་མེ་རི་དང་མེ་དཔུང་འབར་བ་ཞིག་ཏུ་
བསྒོམ། དེའི་ཤར་ཕྱོགས་ཀྱི་འདབ་མ་ལ་དེ་བཞིན་རིགས་ཀྱི་མཁའ་འགྲོ་མ་སྐུ་མདོག་དཀར་མོ་གཙོ་
མོ་དང་མཚུངས་པ། ལྷོའི་འདབ་མ་ལ་རིན་ཆེན་རིགས་ཀྱི་མཁའ་འགྲོ་སེར་མོ། ནུབ་ཀྱི་འདབ་མ་
ལ་པདྨ་རིགས་ཀྱི་མཁའ་འགྲོ་དམར་མོ། བྱང་གི་འདབ་མ་ལ་ལས་ཀྱི་རིགས་ཀྱི་མཁའ་འགྲོ་ལྗང་གུ།
དེ་ཐམས་ཅད་རྒྱན་དང་ཕྱག་མཚན་ཆ་ལུགས་བཞུགས་སྟངས་གཙོ་མོ་ལྟར་བསྐྱེད། དེ་ནས་གཙོ་མོའི་
བུམ་པ་བདུད་རྩིས་གང་བ་ཕྱག་ཏུ་བསྣམས་པ་ཁྱེད་རང་རྣམས་ཀྱི་སྤྱི་བོར་བཞག་པར་བསྒོམས་ལ།
ཞལ་ནས་ཚིག་འདི་སྐད་གསུང་པར་སྒོམས་ཤིག །
རྡོ་རྗེ་མཁའ་འགྲོའི་ཆུ་ཡི་དབང༌། །དེ་རིང་ཁྱེད་ལ་བསྐུར་བར་བྱ། །སངས་རྒྱས་སྐུ་ནི་རབ་
སྒྲུབ་ཕྱིར། །རྡོ་རྗེ་མཁའ་འགྲོར་ཁྱེད་གྱུར་ཅིག །ༀ་བཛྲ་ཊཱཀྐི་ནི་ཨ་བྷི་ཥིཉྩ་ཧཱུཾ། ཞེས་པ་སློབ་དཔོན་
གྱིས་བརྗོད་ཀྱང་ཏིང་ངེ་འཛིན་གྱི་གཙོ་མོས་བརྗོད་པར་བསྒོམས་ལ། སྟེང་གི་ནམ་མཁའ་ལ་བརྒྱུད་
པའི་བླ་མ། ཡི་དམ་དཔའ་བོ་མཁའ་འགྲོ་ཐམས་ཅད་བདུད་རྩིའི་ཆར་འབེབས། རོལ་མོའི་སྒྲ་སྒྲོག །
བཀྲ་ཤིས་ཀྱི་གླུ་དབྱངས་ལེན། འདོད་ཡོན་གྱི་མཆོད་པ་འབུལ། སྐུ་གསུང་ཐུགས་ཀྱི་བྱིན་གྱིས་
བརླབས། མཆོག་ཐུན་མོང་གི་དངོས་གྲུབ་སྟེར་བར་སྒོམས་ཤིག་བྱས་ལ། རོལ་མོའི་སྒྲ་དྲག་ལ་ཐུང་
བ་འུར་ཙེར་སྒྲོག །དེ་རྣམས་དབང་ལྔ་ཆར་ལ་བྱའོ། །
དེས་རྡོ་རྗེ་མཁའ་འགྲོ་ཆུའི་དབང་སྐུར་བས། རྣམ་པར་ཤེས་པའི་ཕུང་པོ་རྡོ་རྗེ་རིགས་ཀྱི་ལྷ་
ཚོགས་སུ་གནས་གྱུར་ཏོ། །ཉོན་མོངས་པ་ཞེ་སྡང་མེ་ལོང་ཡེ་ཤེས་སུ་དག །འབྱུང་བ་ཆུའི་ལྷ་མོ་མ་
མ་ཀིའི་ངོ་བོར་དག་པའོ། །དེ་ནས་ལྷོའི་འདབ་མའི་སྟེང་ན་བཞུགས་པའི་རིན་ཆེན་མཁའ་འགྲོས།
རིགས་ལྔའི་དབུ་རྒྱན་ཁྱེད་རང་རྣམས་ཀྱི་དབུ་ལ་བཀོན་པར་བསྒོམས་ལ། ཚིག་འདི་སྐད་གསུང་པར་
སྒོམས་ཤིག །རིན་ཆེན་མཁའ་འགྲོས་དབུ་རྒྱན་དབང༌། །དེ་རིང་ཁྱོད་ལ་བསྐུར་བར་བྱ། །སངས་
རྒྱས་ཡོན་ཏན་རབ་བསྒྲུབ་ཕྱིར། །རིན་ཆེན་མཁའ་འགྲོར་ཁྱོད་གྱུར་ཅིག །ཨོཾ་རཏྣ་ཨ་བྷི་ཥིཉྩ་ཧཱུཾ། ཞེས་
སློབ་དཔོན་གྱིས་བརྗོད་ཀྱང་ཏིང་ངེ་འཛིན་གྱིས་རིན་ཆེན་མཁའ་འགྲོས་བརྗོད་པར་སྒོམས། སྟེང་
43

མདོ་སྔགས་རིག་མཛོད་ལས། སྔགས་ཀྱི་སྤྱི་དོན་ཚངས་དབྱངས་འབྲུག་སྒྲ་དང་གཅོད་སྐོར།
གི་ནམ་མཁའ་མན་སྔར་དང་འདྲ། དེ་ལྟར་རིན་ཆེན་མཁའ་འགྲོས་དབུ་རྒྱན་གྱི་དབང་བསྐུར་བས།
ཚོར་བའི་ཕུང་པོ་རིན་ཆེན་རིགས་ཀྱི་ལྷ་ཚོགས་སུ་གྱུར། ང་རྒྱལ་མཉམ་པ་ཉིད་ཀྱི་ཡེ་ཤེས་སུ་གནས་
གྱུར། འབྱུང་བ་སའི་ལྷ་མོ་སངས་རྒྱས་སྤྱན་མ་རུ་དག་པའོ། །དེ་ནས་ནུབ་ཀྱི་པདྨ་མཁའ་འགྲོས་
གསེར་གྱི་རྡོ་རྗེ་ཁྱོད་རང་གི་སྤྱི་བོར་བཞག་པར་བསམས་ལ། པདྨ་མཁའ་འགྲོས་རྡོ་རྗེའི་དབང༌།
དེ་རིང་ཁྱོད་ལ་བསྐུར་བར་བྱ། །སངས་རྒྱས་གསུང་ནི་རབ་བསྒྲུབ་ཕྱིར། །པདྨ་མཁའ་འགྲོར་ཁྱོད་གྱུར་
ཅིག །ༀ་པདྨ་ཊཱཀྐི་ཨ་བྷི་ཥཉྩི་ཧཱུཾ། ཞེས་སློབ་དཔོན་གྱིས་བརྗོད་ཀྱང་པདྨ་མཁའ་འགྲོས་བརྗོད་པར་
དེ་ལྟར་པདྨ་མཁའ་འགྲོས་རྡོ་རྗེའི་དབང་བསྐུར་བས། འདུ་ཤེས་ཀྱི་ཕུང་པོ་པདྨ་རིགས་ཀྱི་
བསྒོམ།
ལྷ་ཚོགས་སུ་གནས་དག །འདོད་ཆགས་སོ་སོར་རྟོག་པའི་ཡེ་ཤེས་འབྱུང་བ་མེ་ཡི་ལྷ་མོ་གོས་དཀར་
མོར་དག་པའོ། །
དེ་ནས་བྱང་གི་ལས་ཀྱི་མཁའ་འགྲོས། དངུལ་དཀར་གྱི་དྲིལ་བུ་ཁྱོད་རང་རྣམས་ཀྱི་སྤྱི་བོར་
བཞག་པར་བསྒོམས་ལ། ལས་ཀྱི་མཁའ་འགྲོས་དྲིལ་བུའི་དབང་། །དེ་རིང་ཁྱོད་ལ་བསྐུར་བར་བྱ། །
སངས་རྒྱས་ཕྲིན་ལས་རབ་བསྒྲུབ་ཕྱིར། །ལས་ཀྱི་མཁའ་འགྲོར་ཁྱོད་གྱུར་ཅིག །ཨོཾ་ཀརྨ་ཊཀྐི་ནི་ཨ་བྷི
ཥིཉྩ་ཧཱུཾ། ཞེས་སློབ་དཔོན་གྱིས་བརྗོད་ཀྱང་ལས་ཀྱི་མཁའ་འགྲོས་བརྗོད་པར་སྒོམས། དེས་ལས་ཀྱི་
མཁའ་འགྲོས་དྲིལ་བུའི་དབང་བསྐུར་བས། འདུ་བྱེད་ཀྱི་ཕུང་པོ་ལས་ཀྱི་རིགས་ཀྱི་ལྷ་ཚོགས་སུ་གྱུར།
ཕྲག་དོག་བྱ་བ་ནན་ཏན་གྱི་ཡེ་ཤེས། འབྱུང་བ་རླུང་། དམ་ཚིག་སྒྲོལ་མར་གནས་དག་པའོ། །དེ་
ནས་ཤར་གྱི་དེ་བཞིན་རིགས་ཀྱི་མཁའ་འགྲོས་ཅོད་པཎ་གསང་མཚན་དང་བཅས་པ་སྤྱི་བོར་བཞག་
པར་བསྒོམས་ལ། སངས་རྒྱས་མཁའ་འགྲོས་མིང་གི་དབང་། །དེ་རིང་ཁྱོད་ལ་བསྐུར་བར་བྱ། །སངས་
རྒྱས་སྐུ་ནི་རབ་བསྒྲུབ་ཕྱིར། །བདེ་གཤེགས་མཁའ་འགྲོར་ཁྱོད་གྱུར་ཅིག །ༀ་བྷུདྡྷ་ཊཱཀྐི་ནི་ཨ་བྷི་
ཥིཉྩ་ཧཱུཾ། ཞེས་སློབ་དཔོན་གྱིས་བརྗོད་ཀྱང་བདེ་གཤེགས་མཁའ་འགྲོས་བརྗོད་པར་སྒོམས། དེ་ལྟར་
སངས་རྒྱས་མཁའ་འགྲོས་མིང་གི་དབང་བསྐུར་བས། གཟུགས་ཀྱི་ཕུང་པོ་དེ་བཞིན་རིགས་ཀྱི་ལྷ་ཚོགས་
སུ་དག །གཏི་མུག་ཆོས་དབྱིངས་ཡེ་ཤེས། ནམ་མཁའ་བདེ་གཤེགས་མཁའ་འགྲོར་གྱུར། དེ་རྣམས་
ནི་མ་རིག་པ་ལྔ་རིག་པར་བྱེད་པས་ན། ཐུན་མོང་རིགས་ལྔའི་དབང་བསྐུར་ཞེས་བྱའོ། །གཙོ་བོ་
44

དབང་བསྐུར་ཆོས་ཀྱི་སྒོ་འབྱེད་གཅོད་ཀྱི་ཞལ་གདམས།
བདག་པོའི་དབང་བསྐུར་བ་ནི། མཁའ་འགྲོ་སྡེ་ལྔའི་ཐང་སྐུ་དང་སྒྲུབ་ཐབས་མེ་ལོང་རྣམས་བླ་མས་
སྤྱི་བོར་བཞག་པར་བསྒོམས་བྱས་ལ། ཚིག་འདི་སྐད་བརྗོད་དོ། །སངས་རྒྱས་ཀུན་གྱིས་བྱིན་བརླབས་
པའི། །རྡོ་རྗེ་མཁའ་འགྲོའི་སྐུ་གསུང་ཐུགས། །བློ་ཆེན་ཁྱོད་ཀྱིས་གཟུང་བར་བགྱི། །སངས་རྒྱས་
རྣམས་དང་མཉམ་པར་འགྱུར། །ཨོཾ་བཛྲ་ཊཱཀྐི་ནི་ཀ་ཡ་ཝ་ཀ་ཙིཏྟ་དྷ་ར་ཧཱུཾ། དེས་གཙོ་བོས་བདག་པོའི་
དབང་ཐོབ་པས། གཅོད་ཀྱི་ཆོས་སྐོར་ཉན་པ་དང་འཆད་པ་དང་ཉམས་སུ་ལེན་པ་ལ་དབང་བ་ཡིན་ནོ་
བྱའོ། །རྡོ་རྗེ་སློབ་དཔོན་གྱི་དབང་བསྐུར་ནི། ངས་ཁྱེད་རྣམས་ཀྱི་ཕྱག་གཡས་སུ་རྡོ་རྗེ་དང༌། གཡོན་
དུ་དྲིལ་བུ་གཏད། མགོ་ལ་དབུ་རྒྱན་བཀོན། མཆན་ཁུང་དུ་ཁ་ཊཱཾ་ག་གཏད་པར་སྒོམས་ཤིག་བྱས་ལ།
རྡོ་རྗེ་མཁའ་འགྲོས་ལེགས་སྦྱིན་པའི། །རྡོ་རྗེ་སློབ་དཔོན་དབང་སྐུར་ཏེ། །རྡོ་རྗེ་སེམས་དཔའ་ཁྱོད་
གྱུར་ཏོ། །སློབ་མ་ཡོངས་སུ་བསྡུ་བར་གྱིས། །ཨོཾ་བཛྲ